text: आदमवाल के सरपंच सतवीर सिंह, सुखियाबाद के पार्षद सरबजीत सिंह, अलाहाबाद के सरपंच बलजिन्दर कुमार, बस्सी गुलाम हुसैन के सरपंच डॉ. प्रेम भारद्वाज, नंदन के सरपंच सुखवीर सिंह, शेरपुर बादियां के सरपंच धनीराम, जिला भाजपा सचिव एस.अम.सिद्घू ने कहा कि पंजाब सरकार का नशा मुक्ति अभियान निकट भविष्य में युवा पीढ़ी के लिए वरदान साबित होगा। पंजाब के मेहनतकश लोग विश्व में पहचाने जाते हैं। पंजाब सरकार ने नशे पर नकेल कसकर बेहतरीन प्रयास किए हैं, पर ड्रग पैडलर कैमिकल युक्त नशा बेचकर युवाओं को बर्बाद करने में जुटे हुए हैं। ऐसे ड्रग पैडलर्स के खिलाफ सख्त कार्रवाई की जरूरत है। वह पुलिस को अपनी तरफ से भरपूर सहयोग करेंगे।